पाएं अपने शहर की ताज़ा ख़बरें और फ्री ई-पेपरडाउनलोड करें
भवानीमंडी (झालावाड़)। दो बाइक पर आए कुछ लोगों ने शहर की व्यस्त राधेश्याम मंदिर गली बाजार में एक दुकान पर खरीदारी कर रहे पति-पत्नी पर देसी कट्टे से फायर कर दिया। फायर से निकले छर्रे से पति के कंधे पर व महिला के सिर में चोट आई है। फायर की संख्या स्पष्ट नहीं हो सकी है।
हमलावर 10 मिनट तक वहां रहे और वे बहुत आराम से निकल गए। दहशत के मारे किसी में भी उन्हें रोक पाने की हिम्मत नहीं हुई। दोनों घायलों को उपचार के लिए राजकीय कमरुद्दीन चिकित्सालय में भर्ती करवाया गया है। पुलिस ने बताया कि पायरा गांव निवासी गुमानसिंह ने रिपोर्ट करवाई कि उसकी पत्नी विजयलक्ष्मी के नाम जवाहर कॉलोनी में एक मकान हैं।
जिसे आरोपी नीरज उर्फ मोंटू जायसवाल अपने नाम करवाना चाहता है। इसकी रंजिश में साथियों के साथ यह वारदात कर डाली। पुलिस ने आरोपियों के खिलाफ मामला दर्ज कर जांच शुरू कर दी। आरोपी मोंटू के खिलाफ चौमहला व झालावाड़ तथा भवानीमंडी पुलिस थाने में पहले से ही मुकदमे दर्ज हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn